ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Φεβρουαρίου 1992 σχετικά με την επιλεξιμότητα των δαπανών που θα πραγματοποιηθούν εντός του 1992 από το Ηνωμένο Βασίλειο και την Ιρλανδία για την εφαρμογή του κοινοτικού καθεστώτος διατήρησης και διαχείρισης των αλιευτικών πόρων (Το κείμενο στην αγγλική γλώσσα είναι το μόνο αυθεντικό) (92/144/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/631/ΕΟΚ του Συμβουλίου της 27ης Νοεμβρίου 1989 σχετικά με την επιλεξιμότητα των δαπανών που πραγματοποιήθηκαν από τα κράτη μέλη ώστε να εξασφαλισθεί η εφαρμογή του κοινοτικού καθεστώτος διατήρησης και διαχείρισης των αλιευτικών πόρων (1), και ιδίως το άρθρο 2 παράγραφος 2,

Εκτιμώντας:

ότι σύμφωνα με την απόφαση 89/631/ΕΟΚ η Επιτροπή δέχθηκε αιτήσεις από το Ηνωμένο Βασίλειο και την Ιρλανδία για οικονομική συμμετοχή της Κοινότητας, για τις δαπάνες που θα πραγματοποιηθούν εντός του 1992-

ότι οι αιτήσεις αφορούν τα έξοδα για την απόκτηση ή τον εκσυγχρονισμό των σκαφών, αεροσκαφών ως και οχημάτων ξηράς περιλαμβανομένων και των συσκευών, συστημάτων για την ανίχνευση και καταγραφή των αλιευτικών δραστηριοτήτων και συστημάτων για την καταγραφή και μετάδοση των δεδομένων των αλιευτικών δραστηριοτήτων και κάθε άλλης σχετικής πληροφορίας-

ότι αυτές οι δαπάνες θα συνεισφέρουν στην ανάπτυξη των μέσων επιτήρησης και ελέγχου ως και εφαρμογής του κοινοτικού καθεστώτος διατήρησης των αλιευτικών πόρων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Αλιευτικών Πόρων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δαπάνες που προβλέπονται για το 1992 αναφέρονται στο παράρτημα και ανέρχονται στο ποσό των 16 258 956 Ecu είναι επιλέξιμες για μία χρηματοδοτική συμμετοχή σύμφωνα με τους όρους της απόφασης 89/631/ΕΟΚ. Η κοινοτική συμμετοχή θα είναι 50 % της επιλέξιμης δαπάνης.

Άρθρο 2

Η απόφαση αυτή απευθύνεται στο Ηνωμένο Βασίλειο και την Ιρλανδία. Βρυξέλλες, 19 Φεβρουαρίου 1992. Για την Επιτροπή

Manuel MARIN

Αντιπρόεδρος

(1) ΕΕ αριθ. L 364 της 14. 12. 1989, σ. 64.

ΠΑΡΑΡΤΗΜΑ

Κράτη μέλη Κόστος Σύνολο σε Ecu Ιρλανδία Ηνωμένο Βασίλειο Σύνολο σε εθνικό νόμισμα 8 327 000 Irl 3 786 165 UK Σύνολο σε Ecu για τα κράτη μέλη 10 844 185 5 414 771 16 258 956 Κοινοτική συμμετοχή (50 %) 5 422 093 2 707 386 8 129 478
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1992 για τον καθορισμό της περιόδου του έτους κατά την οποία η Πορτογαλία δύναται να αποστέλλει ορισμένα ιπποειδή που προέρχονται από το μέρος του εδάφους της Πορτογαλίας το οποίο θεωρείται ότι έχει μολυνθεί από πανώλη των ίππων (92/101/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 5 παράγραφος 3 στοιχεία α),

Εκτιμώντας:

ότι, σύμφωνα με το άρθρο 5 παράγραφος 3 της οδηγίας 90/426/ΕΟΚ, ένα κράτος μέλος δεν δύναται να αποστέλλει ιπποειδή που προέρχονται από το μέρος του εδάφους του το οποίο θεωρείται ότι έχει μολυνθεί, παρά μόνον κατά τη διάρκεια ορισμένων περιόδων του έτους σε συνάρτηση με τη δραστηριότητα των εντόμων φορέων-

ότι οι επιστημονικές μελέτες όσον αφορά τη γεωγραφική κατανομή και την πληθυσμιακή πυκνότητα των εντόμων φορέων, οι οποίες έχουν πραγματοποιηθεί από τις πορτογαλικές αρχές, αποδεικνύουν ότι η επικίνδυνη περίοδος του έτους εκτείνεται από την 1η Ιουλίου έως τις 30 Νοεμβρίου λόγω της δραστηριότητας των φορέων-

ότι, υπ' αυτές τις συνθήκες, είναι δυνατό, δεδομένων των επιταγών που συνδέονται με την περίοδο καραντίνας, να προσδιοριστεί η περίοδος του έτους κατά την οποία η Πορτογαλία δύναται να αποστέλλει ορισμένα ιπποειδή που προέρχονται από το μέρος του εδάφους της Πορτογαλίας το οποίο θεωρείται ότι έχει μολυνθεί-

ότι είναι σημαντικό η Πορτογαλία να τηρεί, κατά την αποστολή ορισμένων ιπποειδών, το σύνολο των απαιτήσεων που προβλέπονται στην οδηγία 90/426/ΕΟΚ, και ιδίως αυτές που ορίζονται στο άρθρο 5 παράγραφος 3-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Πορτογαλία δύναται, κατά την περιόδο που εκτείνεται μεταξύ της 1ης Φεβρουαρίου και της 30ής Απριλίου, να αποστέλλει κατοικίδιους ή άγριους ίππους που προέρχονται από το μέρος του εδάφους της το οποίο θεωρείται ότι έχει μολυνθεί από πανώλη ίππων.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 28 Ιανουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 42.
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1991 σχετικά με την επιλεξιμότητα των δαπανών που θα πραγματοποιηθούν εντός του 1992 από τη Γερμανία, την Ισπανία, την Ελλάδα, την Πορτογαλία και τη Γαλλία για την εφαρμογή του κοινοτικού καθεστώτος διατήρησης και διαχείρισης των αλιευτικών πόρων (Τα κείμενα στην ισπανική, γερμανική, ελληνική, γαλλική και πορτογαλική γλώσσα είναι τα μόνα αυθεντικά) (92/75/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/631/ΕΟΚ του Συμβουλίου της 27ης Νοεμβρίου 1989 σχετικά με την επιλεξιμότητα των δαπανών που πραγματοποιήθηκαν από τα κράτη μέλη ώστε να εξασφαλισθεί η εφαρμογή του κοινοτικού καθεστώτος διατήρησης και διαχείρισης των αλιευτικών πόρων (1), και ιδίως το άρθρο 2 παράγραφος 2,

Εκτιμώντας:

ότι, σύμφωνα με την απόφαση 89/631/ΕΟΚ, η Επιτροπή δέχθηκε αιτήσεις από τη Γερμανία, την Ισπανία, την Ελλάδα, την Πορτογαλία και τη Γαλλία για οικονομική συμμετοχή της Κοινότητας, για τις δαπάνες που θα πραγματοποιηθούν εντός του 1992-

ότι οι αιτήσεις αφορούν έξοδα για την απόκτηση ή τον εκσυγχρονισμό των σκαφών, αεροσκαφών ως και οχημάτων ξηράς περιλαμβανομένων και των συσκευών, συστημάτων για την ανίχνευση και καταγραφή των αλιευτικών δραστηριοτήτων και συστημάτων για την καταγραφή και μετάδοση των δεδομένων των αλιευτικών δραστηριοτήτων και κάθε άλλης σχετικής πληροφορίας-

ότι αυτές οι δαπάνες θα συνεισφέρουν στην ανάπτυξη των μέσων επιτήρησης και ελέγχου ως και εφαρμογή του κοινοτικού καθεστώτος διατήρησης των αλιευτικών πόρων-

ότι τα μέτρα που προβλέπονται στον παρούσα απόφαση είναι σύμφωνα με τη γνώμη της Επιτροπής Διαχείρισης των Αλιευτικών Πόρων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δαπάνες που προβλέπονται για το 1992 αναφέρονται στο παράρτημα και ανέρχονται στο ποσό των 34 785 513 Ecu, είναι επιλέξιμες για μια χρηματοδοτική συμμετοχή σύμφωνα με τους όρους της απόφασης 89/631/ΕΟΚ. Η κοινοτική συμμετοχή θα είναι 50 % της επιλέξιμης δαπάνης.

Άρθρο 2

Η απόφαση αυτή απευθύνεται στη Γερμανία την Ισπανία, την Πορτογαλία και τη Γαλλία. Βρυξέλλες, 16 Δεκεμβρίου 1991. Για την Επιτροπή

Manuel MARIN

Αντιπρόεδρος

(1) ΕΕ αριθ. L 364 της 14. 12. 1989, σ. 64.

ΠΑΡΑΡΤΗΜΑ

Κράτη μέλη Δαπάνες Σύνολο σε Ecu Γερμανία Ισπανία Ελλάδα Πορτογαλία Γαλλία Σύνολο σε εθνικό νόμισμα 1 373 000 1 030 351 605 1 407 377 358 2 900 990 720 23 375 000 Σύνολο σε Ecu για τα κράτη μέλη 668 533 8 058 940 6 195 833 16 510 294 3 351 913 34 785 513 Κοινοτική συμμετοχή

(50 %) 334 267 4 029 470 3 097 917 8 255 147 1 675 957 17 392 757
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1991 για την έγκριση του προγράμματος μέτρων που υπέβαλε η ιρλανδική κυβέρνηση το 1991 σχετικά με τη χορήγηση ειδικής ενίσχυσης για την ανάπτυξη των γεωργικών ερευνών στην Ιρλανδία (Το κείμενο στην αγγλική γλώσσα είναι το μόνο αυθεντικό) (92/38/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 88/390/ΕΟΚ του Συμβουλίου της 11ης Ιουλίου 1988 σχετικά με τη χορήγηση ειδικής ενίσχυσης για την ανάπτυξη των γεωργικών στατιστικών στην Ιρλανδία (1), όπως τροποποιήθηκε από την απόφαση 89/623/ΕΟΚ (2), και ιδίως το άρθρο 4,

Εκτιμώντας:

ότι το 1991 είναι το τελευταίο έτος εκτέλεσης του προγράμματος ανάπτυξης των γεωργικών στατιστικών στην Ιρλανδία-

ότι η Ιρλανδική Δημοκρατία παρουσίασε την έκθεση της εκτέλεσης του προγράμματος του προηγούμενου έτους-

ότι το πρόγραμμα που υποβλήθηκε είναι σε θέση να εξασφαλίσει την επίτευξη του στόχου που είχε τεθεί, δηλαδή την καθιέρωση στην Ιρλανδία ενός συστήματος στατιστικών ερευνών στο γεωργικό τομέα που θα ικανοποιεί τις κοινοτικές απαιτήσεις όσον αφορά τη στατιστική πληροφόρηση στον τομέα αυτόν-

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα μέτρων που υπέβαλε η ιρλανδική κυβέρνηση το 1991 όσον αφορά τη χορήγηση ειδικής ενίσχυσης για την ανάπτυξη των γεωργικών στατιστικών στην Ιρλανδία.

Άρθρο 2

Η παρούσα απόφαση απευθύνεται στην Ιρλανδία. Βρυξέλλες, 12 Δεκεμβρίου 1991. Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 186 της 16. 7. 1988, σ. 39. (2) ΕΕ αριθ. L 359 της 8. 12. 1989, σ. 5.
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1991 σχετικά με τη χρηματοδοτική συνεισφορά της Κοινότητας για την εξάλειψη της ψευδοπανώλης των πτηνών στην Ιρλανδία (Το κείμενο στην αγγλική γλώσσα είναι το μόνο αυθεντικό) (92/6/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετκά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως τα άρθρα 3 και 4,

Εκτιμώντας:

ότι στην Ιρλανδία εμφανίστηκαν το Μάρτιο και Απρίλιο του 1991 κρούσματα ψευδοπανώλης των πτηνών- ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες-

ότι, μόλις έγινε η επίσημη διάγνωση της ψευδοπανώλης των πτηνών, οι ιρλανδικές αρχές έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ- ότι οι ιρλανδικές αρχές κοινοποίησαν αυτά τα μέτρα-

ότι πληρούνται οι όροι για τη χρηματοδοτική συνδρομή της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ιρλανδία μπορεί να λάβει τη χρηματοδοτική συνδρομή της Κοινότητας για τα κρούσματα της ψευδοπανώλης των πτηνών που εμφανίστηκαν το Μάρτιο και Απρίλιο του 1991. Η χρηματοδοτική συνεισφορά της Κοινότητας είναι:

- το 50 % των δαπανών που πραγματοποίησε η Ιρλανδία για να αποζημιώσει τους ιδιοκτήτες για τη θανάτωση και την καταστροφή των πουλερικών και των προϊόντων των πουλερικών,

- το 50 % των δαπανών που πραγματοποίησε η Ιρλανδία για τον καθορισμό, την απεντόμωση και την απολύμανση της εκμετάλλευσης και του εξοπλισμού της,

- το 50 % των δαπανών που πραγματοποίησε η Ιρλανδία για να αποζημιώσει τους ιδιοκτήτες από την καταστροφή των μολυσμένων ζωοτροφών και του μολυσμένου εξοπλισμού.

Άρθρο 2

Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.

Άρθρο 3

Η Επιτροπή θα παρακολουθήσει την πορεία της ασθένειας και, εάν είναι αναγκαίο, λόγω της εξέλιξης της ασθένειας, θα εγκριθεί νέα απόφαση σύμφωνα με τις διατάξεις που θεσπίζονται στο άρθρο 3 παράγραφος 4 της απόφασης 90/424/ΕΟΚ.

Άρθρο 4

Η παρούσα απόφαση απευθύνεται στην Ιρλανδία. Βρυξέλλες, 3 Δεκεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 66 της 13. 3. 1991, σ. 18.
Διορθωτικό στην απόφαση 92/589/ΕΟΚ της Επιτροπής της 21ης Δεκεμβρίου 1992 για πολυετές πρόγραμμα προσανατολισμού του αλιευτικού στόλου του Βελγίου για την περίοδο 1993-1996 σύμφωνα με τον κανονισμό (ΕΟΚ) αριθ. 4028/86 του Συμβουλίου (Επίσημη Εφημερίδα των Ευρωπαϊκών Κοινοτήτων αριθ. L 401 της 31ης Δεκεμβρίου 1992)

Σελίδα 9, δεύτερη προοιμιακή σκέψη, μετά τον όρο «3946/92 (2),», να προστεθούν οι ακόλουθοι όροι:

«και ιδίως το άρθρο 4».
Διορθωτικό στην απόφαση 92/593/ΕΟΚ της Επιτροπής της 21ης Δεκεμβρίου 1992 για πολυετές πρόγραμμα προσανατολισμού του αλιευτικού στόλου του Ηνωμένου Βασιλείου για την περίοδο 1993-1996 σύμφωνα με τον κανονισμό (ΕΟΚ) αριθ. 4028/86 του Συμβουλίου (Επίσημη Εφημερίδα των Ευρωπαϊκών Κοινοτήτων αριθ. L 401 της 31ης Δεκεμβρίου 1992)

Σελίδα 33, δεύτερη προοιμιακή σκέψη, μετά τον όρο «3946/92 (2),», να προστεθούν οι ακόλουθοι όροι:

«και ιδίως το άρθρο 4».
Διορθωτικό της απόφασης αριθ. 92/229/ΕΟΚ του Συμβουλίου της 25ης Φεβρουαρίου 1992 για τη σύναψη από την Ευρωπαϊκή Οικονομική Κοινότητα της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, σχετικά με το εμπόριο και τα εμπορικά θέματα (Επίσημη Εφημερίδα των Ευρωπαϊκών Κοινοτήτων αριθ. L 115 της 30ής Απριλίου 1992)

Σελίδα 1:

α) στον τίτλο: >ΘΕΣΗ ΠΗΝΑΚΑ>

β) στην τελευταία πρόταση της απόφασης: >ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ την 11ης Δεκεμβρίου 1990 για την τροποποίηση της οδηγίας 80/1095/ΕΟΚ και της απόφασης 80/1096/ΕΟΚ όσον αφορά ορισμένα μέτρα σχετικά με την κλασική πανώλη των χοίρων (91/686/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1) τη γνώμη του Ευρωπαϊκού Κοινοβουλίου (2) τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η οδηγία 80/1095/ΕΟΚ του Συμβουλίου (4), όπως τροποποιήθηκε τελευταία από την οδηγία 87/487/ΕΟΚ (5), καθορίζει όρους που αποβλέπουν στο να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων G ότι με την απόφαση 80/1096/ΕΟΚ (6), όπως τροποποιήθηκε τελευταία από την απόφαση 87/488/ΕΟΚ (7), θεσπίστηκαν κοινοτικά χρηματοδοτικά μέτρα για την εξάλειψη της κλασικής πανώλης των χοίρων G ότι τα μέτρα που εφαρμόστηκαν για την εξάλειψη της κλασικής πανώλης των χοίρων βελτίωσαν σταδιακά την κατάσταση της υγείας του πληθυσμού χοίρων στο έδαφος της Κοινότητας G ότι, χάρη σ' αυτή τη βελτιωμένη κατάσταση, κατέστη δυνατόν να αναγνωριστούν ορισμένες ζώνες (ή περιφέρειες ή κράτη μέλη) ως επισήμως απαλλαγμένες από την πανώλη των χοίρων ή απαλλαγμένες από την πανώλη των χοίρων G ότι ένας από τους προβλεπόμενους στόχους που ήταν να διατηρηθεί το έδαφος της Κοινότητας απαλλαγμένο από την κλασική πανώλη των χοίρων επετεύχθη σε εκτεταμένες ζώνες G ότι είναι αναγκαίο να ληφθεί υπόψη η κατάσταση αυτή και να τροποποιηθούν ανάλογα η οδηγία 80/1095/ΕΟΚ και η απόφαση 80/1096/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 12 παράγραφος 2 της οδηγίας 80/1095/ΕΟΚ, η ημερομηνία «1η Ιουλίου 1993» αντικαθίσταται από την ημερομηνία «1η Ιανουαρίου 1992».

Άρθρο 2

Στο άρθρο 2 παράγραφος 1 της απόφασης 80/1096/ΕΟΚ, προστίθεται η ακόλουθη πρόταση: «Ωστόσο, η συμμετοχή της Κοινότητας περιορίζεται στα μέτρα που ελήφθησαν πριν από την 1η Ιουλίου 1992».

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Δεκεμβρίου 1991.

Για το ΣυμβούλιοΟ ΠρόεδροςP. BUKMAN

(1)EE ariu. C 226 thw 31. 8. 1991, s. 19.

(2)EE ariu. C 326 thw 16. 12. 1991.

(3)Gn´vmh poz diatzp´vuhke stiw 28 Noembrνoz 1991 (den dhmosie´zuhke akσma sthn Epνshmh Efhmerνda).

(4)EE ariu. L 325 thw 1. 12. 1980, s. 1.

(5)EE ariu. L 280 thw 3. 10. 1987, s. 24.

(6)EE ariu. L 325 thw 1. 12. 1980, s. 5.

(7)EE ariu. L 280 thw 3. 10. 1987, s. 26.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Νοεμβρίου 1991 για την έγκριση του σχεδίου σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία το οποίο υπέβαλε η Ιρλανδία (Το κείμενο στην αγγλική γλώσσα είναι το μόνο αυθεντικό) (91/641/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/495/ΕΟΚ του Συμβουλίου της 24ης Σεπτεμβρίου 1990 με την οποία θεσπίζεται χρηματοδοτική δράση της Κοινότητας για την εξάλειψη της λοιμώδους αιματοποιητικής νέκρωσης των σαλμονοειδών στην Κοινότητα (1), και ιδίως το άρθρο 4,

Εκτιμώντας:

ότι, σύμφωνα με τις διατάξεις του άρθρου 1 της απόφασης 90/495/ΕΟΚ, τα κράτη μέλη πρέπει να υποβάλουν σχέδιο για τον προσδιορισμό του ποσοστού της λοίμωξης στην Κοινότητα όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) στην επικράτειά τους-

ότι, με επιστολή της στις 24 Μαΐου 1991, η Ιρλανδία κοινοποίησε στην Επιτροπή το σχέδιό της-

ότι, μετά από εξέταση, το σχέδιο αυτό απεδείχθη σύμφωνο με την απόφαση 90/495/ΕΟΚ, και ιδίως το άρθρο 3-

ότι, συνεπώς, πληρούνται οι όροι για τη χρηματοδοτική συμμετοχή της Κοινότητας, οι οποίοι προβλέπονται στο άρθρο 7 της απόφασης 90/495/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο το οποίο υπέβαλε η Ιρλανδία για τον προσδιορισμό του ποσοστού της λοίμωξης (ΛΑΝ και ΙΑΣ) στην επικράτειά της.

Άρθρο 2

Η Ιρλανδία θέτει σε ισχύ από την 1η Οκτωβρίου 1991 τις νομοθετικές, ρυθμιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η χρηματοδοτική συμμετοχή της Κοινότητας για την Ιρλανδία ορίζεται σε 50 % των δαπανών που αναφέρονται στο άρθρο 3 παράγραφοι 4 και 5 της απόφασης 90/495/ΕΟΚ.

Άρθρο 4

Η χρηματοδοτική ενίσχυση της Κοινότητας χορηγείται κατόπιν υποβολής των δικαιολογητικών στοιχείων.

Άρθρο 5

Η παρούσα απόφαση απευθύνεται στην Ιρλανδία. Βρυξέλλες, 26 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 276 της 6. 10. 1990, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus (91/611/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, λόγω της φύσης της, εμπλουτίζει την επίδραση του προγράμματος Erasmus έτσι ώστε να αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών προσόντων του ανθρώπινου δυναμικού στην Ευρώπη,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για την καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος Erasmus εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας (5).

Λουξεμβούργο, 28 Οκτωβρίου 1991.

Για το Συμβούλιο Ο Πρόεδρος J. M. M. RITZEN

(1) EE ariu. C 127 της 17. 5. 1991, σ. 3.

(2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 166 της 25. 6. 1987, σ. 20.

(4) ΕΕ αριθ. L 395 της 30. 12. 1989, σ. 23.

(5) Βλέπε σ. 71 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Αυγούστου 1991 σχετικά με τον καθορισμό της ελάχιστης τιμής πωλήσεως βουτύρου για το δεύτερο ειδικό διαγωνισμό που πραγματοποιείται στα πλαίσια του διαρκούς διαγωνισμού που αναφέρεται στον κανονισμό (ΕΟΚ) αριθ. 863/91 (91/460/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 6 παράγραφος 7,

Εκτιμώντας:

ότι, βάσει του κανονισμού (ΕΟΚ) αριθ. 863/91 της Επιτροπής της 8ης Απριλίου 1991 σχετικά με την ειδική πώληση βουτύρου παρέμβασης που προορίζεται για εξαγωγή στη Σοβιετική Ένωση (3), όπως τροποποιήθηκε τελευταία από τον κανονισμό (ΕΟΚ) αριθ. 1808/91 (4), οι οργανισμοί παρεμβάσεως προκήρυξαν διαρκή διαγωνισμό για ορισμένες ποσότητες βουτύρου που κατέχουν-

ότι το άρθρο 4 του εν λόγω κανονισμού προβλέπει ότι θα πρέπει να καθορισθεί, λαμβάνοντας υπόψη τις λαμβανόμενες προσφορές, μια ελάχιστη τιμή πωλήσεως ή μπορεί να αποφασισθεί να μη δοθεί συνέχεια στο διαγωνισμό- ότι τα ποσά των εγγυήσεων προορισμού και πληρωμής θα πρέπει να καθορισθούν λαμβάνοντας υπόψη την τιμή παρεμβάσεως του βουτύρου-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για το δεύτερο ειδικό διαγωνισμό που πραγματοποιείται βάσει του κανονισμού (ΕΟΚ) αριθ. 863/91 και του οποίου η προθεσμία για την υποβολή των προσφορών έληξε στις 23 Ιουλίου 1991, η ελάχιστη τιμή πωλήσεως και οι εγγυήσεις προορισμού και πληρωμής καθορίζονται ως εξής:

Ελάχιστη τιμή πωλήσεως σε Ecu ανά χιλιόγραμμο βουτύρου: 62,50 Εγγύηση προορισμού σε Ecu ανά 100 χιλιόγραμμα βουτύρου: 230,00 Εγγύηση πληρωμής σε Ecu ανά 100 χιλιόγραμμα βουτύρου: 69,00

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 7 Αυγούστου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 88 της 9. 4. 1991, σ. 11. (4) ΕΕ αριθ. L 165 της 27. 6. 1991, σ. 15.